ai4bharat/Pralekha huggingface dataset:
অসামরিকবিমানপরিবহণমন্ত্রক
১৯৩৭ সালের বিমান বিধির আওতায় বিমান সংস্থাগুলিকে স্বাধীনভাবে যুক্তিসঙ্গত ভাড়া নির্ধারণের দায়িত্ব দেওয়া হয়েছে
নয়াদিল্লী, ২ ডিসেম্বর, ২০২১
বিমান ভাড়া সরকার নিয়ন্ত্রণ করেনা। ১৯৩৭ সালের বিমান বিধির আওতায় বিমান সংস্থাগুলিকে স্বাধীনভাবে যুক্তিসঙ্গত ভাড়া নির্ধারণের দায়িত্ব দেওয়া হয়েছে। বিমান সংস্থাগুলি বিমান পরিচালনার খরচ, পরিষেবা প্রদান, যুক্তিসঙ্গত মুনাফা এবং প্রাথমিক শুল্ক সহ সমস্ত প্রাসঙ্গিক দিকগুলি বিবেচনা করে থাকে। তবে স্বচ্ছতা বজায় রাখার জন্য ডিরেক্টরেট জেনারেল অফ সিভিল অ্যাভিয়েশন  বিমান সংস্থাগুলির ওয়েবসাইটে ঘোষিত সীমার বাইরে বিমান ভাড়া যাতে না নেয় তা নিশ্চিত করার জন্য নির্দিষ্ট রুটের ভাড়ার ওপর পর্যবেক্ষণ চালিয়ে থাকে।
কোভিড-১৯এর জেরে নির্ধারিত নিয়ম মেনে গত বছর ২৫ মার্চে অভ্যন্তরীণ বিমান পরিষেবা স্থগিত রাখা হয়েছিল। পরবর্তীতে ধীরে ধীরে কোভিড বিধি মেনে গত বছর ২৫ মে থেকে পুনরায় অভ্যন্তরীণ বিমান পরিষেবা চালু করা হয়। তবে এই পরিষেবা চালু করা হলেও বিমান সংস্থাগুলি অতিরিক্ত ভাড়া নিচ্ছেনা। চলতি বছরের ১৮ সেপ্টেম্বর অসামরিক বিমান চলাচল মন্ত্রকের জারি করা নির্দেশানুসারে বলা হয়েছে ন্যূনতম এবং সর্বোচ্চ বিমান ভাড়া ১৫ দিনের ব্যবধানে ওঠানামা করতে পারে।
উল্লেখ্য, ২০১৬ সালে ২১ অক্টোবর অসামরিক বিমান চলাচল মন্ত্রক আঞ্চলিক সংযোগ প্রকল্প- উড়ে দেশ কা আম নাগরিক  এর সূচনা করে। দেশের অব্যবহৃত এবং পরিষেবার অধীনে থাকা বিমান বন্দরগুলিতে বিমান চলাচলের সংযোগ গড়ে তোলার জন্য ও সাধারণ মানুষ যাতে সাশ্রয়ী মূল্যে বিমানে ভ্রমণ করতে পারেন তারজন্যই এই উদ্যোগ নেওয়া হয়। এ পর্যন্ত এই প্রকল্পের আওতায় ৯৪৮টি রুটে বিমান চলাচলের অনুমোদন দেওয়া হয়েছে। এরমধ্যে ৩৯৫টি রুটে বিমান চলাচল শুরু হয়েছে। এরফলে ৬৩টি বিমান বন্দরের সঙ্গে সংযোগ গড়ে উঠেছে। এছাড়াও দুটি ওয়াটার এয়ারড্রোমস এবং ৬টি হেলিপোর্ট চালু হয়েছে।
লোকসভায় আজ এক প্রশ্নের লিখিত উত্তরে একথা জানিয়েছেন অসামরিক বিমান চলাচল প্রতিমন্ত্রী অবসরপ্রাপ্ত জেনারেল ডঃ ভি কে সিং।
CG/SS/NS
(Visitor Counter : 94
স্বাস্থ্যওপরিবারকল্যাণমন্ত্রক
১২টি রাজ্য ও কেন্দ্রশাসিত অঞ্চলের কোভিড মুক্ত হয়ে ওঠার হার জাতীয় হারের থেকে বেশী
পর পর ছয় দিন, ভারতে দৈনিক ৬০ হাজারের বেশী সংক্রমিত সুস্থ হয়ে উঠেছেন
সংক্রমিত চিকিৎসাধীন ব্যক্তির থেকে সুস্থ হয়ে ওঠার সংখ্যা ২১ লক্ষের বেশী
নতুনদিল্লি, ২রা সেপ্টেম্বর, ২০২০
দেশে আজ পর্যন্ত ২৯ লক্ষ ১ হাজার ৯শো ৮ জন সংক্রমিত সুস্থ হয়ে উঠেছেন। এর মধ্যে গত ১৭ দিনে ১০ লক্ষ সংক্রমিত সুস্থ হয়ে উঠেছেন। পরিস্থিতি তুলনা করে বলা যায় এর আগে ১০ লক্ষ সংক্রমিত সুস্থ হয়ে উঠেছিলেন ২২ দিনে।
কোভিড সংক্রমণের মোকাবিলার জন্য ভারতে উল্লেখযোগ্য দিক হল সুস্থ হয়ে ওঠার হার ক্রমশ বৃদ্ধি পাচ্ছে। হাসপাতাল থেকে বা হোম আইসোলেশন থেকে আরো বেশী সংখ্যক সংক্রমিত সুস্থ হয়ে উঠছেন। মে মাসের সঙ্গে তুলনা করে বলা যায় বর্তমানে ৫৮ গুণ বেশী সংক্রমিত আরোগ্য লাভ করছেন।
১২টি রাজ্য ও কেন্দ্রশাসিত অঞ্চলের কোভিড মুক্তির হার জাতীয় হারের থেকে বেশী। এর মধ্যে ৩০%-ই মহারাষ্ট্র ও তামিলনাডুতে সুস্থ হয়ে উঠেছেন।
গত ছয় দিনে ভারতে দৈনিক ৬০ হাজারের বেশী সংক্রমিত আরোগ্য লাভ করেছেন। গত ২৪ ঘন্টায় এই সংখ্যা ছিল ৬২,০২৬। দেশে সুস্থ হয়ে ওঠার হার বৃদ্ধি পেয়ে হয়েছে ৭৬.৯৮%।
বর্তমানে মোট চিকিৎসাধীন সংক্রমিতের থেকে ২১ লক্ষ জন বেশী সুস্থ হয়ে উঠেছেন। আগস্ট মাসের শেষ সপ্তাহের হিসেব অনুসারে বলা যায় জুলাই এর প্রথম সপ্তাহের থেকে এই সংখ্যা চার গুণ বেশী।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন অথবা ট্যুইটার হ্যান্ডেল @MoHFW_INDIA-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-তেও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
কেন্দ্রীয়মন্ত্রিসভারসচিবালয়
বঙ্গোপসাগরে সৃষ্ট ঘূর্ণিঝড়ের প্রস্তুতিতে ক্যাবিনেট সচিব জাতীয় বিপর্যয় মোকাবিলা ব্যবস্থাপনা কমিটি -এর পর্যালোচনা বৈঠক করেছেন
নতুন দিল্লি, ০১ ডিসেম্বর, ২০২১
ক্যাবিনেট সচিব শ্রী রাজীব গৌবার পৌরোহিত্যে জাতীয় বিপর্যয় মোকাবিলা ব্যবস্থাপনা কমিটি  বঙ্গোপসাগরের সৃষ্ট ঘূর্ণিঝড় মোকাবিলায় প্রস্তুতি খতিয়ে দেখতে বুধবার কেন্দ্রীয় মন্ত্রক/ সংস্থা এবং রাজ্য সরকারের সঙ্গে পর্যালোচনা বৈঠক করেছে।
ভারতীয় আবহাওয়া দপ্তরের মহানির্দেশক কমিটিকে বঙ্গোপসাগরের ওপর নিম্নচাপের বর্তমান অবস্থা সম্পর্কে অবহিত করেছেন। তিনি জানিয়েছেন, আগামী তেসরা ডিসেম্বরের মধ্যে এই নিম্নচাপ ঘূর্ণিঝড়ে পরিণত হতে পারে। এই ঘূর্ণিঝড় চৌঠা ডিসেম্বর সকালের মধ্যে অন্ধ্রপ্রদেশ এবং ওড়িশার উপকূল অতিক্রম করবে বলে আশা করা যাচ্ছে। এর জেরে এই দুই রাজ্যের উপকূলীয় জেলাগুলিতে ভারী বৃষ্টিপাত এবং সমুদ্রে বড় ঢেউ সহ প্রতি ঘণ্টায় ৯০ থেকে ১০০ কিলোমিটার বেগে ঝোড়ো বাতাস বইতে পারে। অন্ধ্রপ্রদেশের শ্রীকাকুলাম, বিশাখাপত্তনম, বিজয়নগরম এবং ওড়িশার উপকূলীয় জেলাগুলিতে এই ঘূর্ণিঝড়ের প্রভাব পড়তে পারে। এর ফলে গাঙ্গেয় পশ্চিমবঙ্গ এবং উপকূলবর্তী অঞ্চলে ভারী থেকে অতিভারী বৃষ্টির সম্ভাবনা রয়েছে।
ঘূর্ণিঝড়ের প্রভাব থেকে যাতে পরিকাঠামো ক্ষেত্রে ন্যূনতম ক্ষয়ক্ষতি এবং প্রাণহানি রোখা যায়, তা সুনিশ্চিত করার জন্য অন্ধ্রপ্রদেশ, ওড়িশা, পশ্চিমবঙ্গ এবং আন্দামান ও নিকোবর দ্বীপপুঞ্জের মুখ্যসচিব, অন্যান্য শীর্ষ আধিকারিকদের যথাযথ প্রস্তুতিমূলক ব্যবস্থা গ্রহণ সম্পর্কে অবহিত করা হয়েছে। সংশ্লিষ্ট ঘূর্ণিঝড় প্রভাবিত অঞ্চল থেকে সাধারণ মানুষকে দূরে সরিয়ে নিয়ে যাওয়ার কথা বলা হয়েছে।
এই রাজ্যগুলিতে জাতীয় বিপর্যয় মোকাবিলা বাহিনীর ৩২টি দল মোতায়েন করা হয়েছে এবং অতিরিক্ত দল প্রস্তুত রাখা হচ্ছে। এমনকি প্রয়োজনে নৌ ও বিমান সহ সেনা এবং নৌ বাহিনীর একটি ত্রাণ ও উদ্ধারকারী দল প্রস্তুত রাখা হয়েছে।
রাজ্য এবং কেন্দ্রীয় সংস্থাগুলির সঙ্গে প্রস্তুতিমূলক ব্যবস্থা পর্যালোচনা করে প্রাণহানি এড়ানো, সম্পত্তি, পরিকাঠামো এবং ফসলের ক্ষয়ক্ষতি কম করার জন্য ক্যাবিনেট সচিব শ্রী রাজীব গৌবা ঘূর্ণিঝড় স্থলভাগে আছড়ে পড়ার আগে সংশ্লিষ্ট রাজ্য সরকার ও কেন্দ্রীয় সংস্থাগুলিকে সমস্ত প্রতিরোধ, সতর্কতামূলক ব্যবস্থা গ্রহণের ওপর জোর দিতে বলেছেন। মৎস্যজীবীদের মাছ ধরতে যেতে নিষেধ এবং সমুদ্রে থাকা সমস্ত জাহাজকে অবিলম্বে পাড়ে ফিরে আসার জন্য সংশ্লিষ্ট রাজ্য সরকারগুলিকে যথাযথ ব্যবস্থাগ্রহণ করতেও বলেছেন ক্যাবিনেট সচিব। ঘূর্ণিঝড়ের প্রভাব পড়তে পারে এমন অঞ্চল থেকে সাধারণ মানুষকে দ্রুত সরিয়ে নিয়ে যাওয়ার জন্যও বলেছেন তিনি। শ্রী গৌবা রাজ্য সরকারগুলিকে আশ্বস্ত করেছে যে, সমস্ত কেন্দ্রীয় সংস্থা সবসময় সহায়তার জন্য প্রস্তুত থাকবে।
এদিনের বৈঠকে স্বরাষ্ট্র মন্ত্রক, বন্দর ও জাহাজ চলাচল এবং জলপথ মন্ত্রক, মৎস্য দপ্তর, টেলি যোগাযোগ দপ্তরের সচিব এবং বিদ্যুৎ, পেট্রোলিয়াম ও প্রাকৃতিক গ্যাস মন্ত্রকের শীর্ষ আধিকারিক, জাতীয় বিপর্যয় মোকাবিলা বাহিনী, ভারতীয় আবহাওয়া দপ্তরের মহানির্দেশক সহ অন্যান্য শীর্ষ আধিকারিকরা উপস্থিত ছিলেন।
CG/SS/SKD/
(Visitor Counter : 210
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রী ৭ই ফেব্রুয়ারী হলদিয়া থেকে তেল, গ্যাস ও সড়ক সংক্রান্ত একগুচ্ছ প্রকল্প জাতির উদ্দেশে উৎসর্গ করবেন
কলকাতা, ৩১শে জানুয়ারী, ২০২১
প্রধানমন্ত্রী শ্রী নরেন্দ্র মোদী ৭ই ফেব্রুয়ারী হলদিয়ায় তেল, গ্যাস ও সড়ক সংক্রান্ত একগুচ্ছ পরিকাঠামোগত প্রকল্প জাতির উদ্দেশে উৎসর্গ করবেন। পশ্চিমবঙ্গের রাজ্যপাল শ্রী জগদীপ ধনখড়, মুখ্যমন্ত্রী শ্রীমতী মমতা ব্যানার্জী সহ বিশিষ্ট অতিথিদের এই অনুষ্ঠানে উপস্থিত থাকার কথা আছে।
শ্রী মোদী, ৩৪৭ কিলোমিটার দীর্ঘ দোভি – দুর্গাপুর প্রাকৃতিক গ্যাস পাইপলাইন জাতিকে উৎসর্গ করবেন। প্রধানমন্ত্রী উর্জা গঙ্গা প্রকল্পের আওতায় গেইল ২৪৩৩ কোটি টাকা ব্যয়ে দোভি – দুর্গাপুর পাইপলাইনের কাজটি করেছে। এই প্রকল্পের সময় ১৫ লক্ষ কর্মদিবস সৃষ্টি হয়েছিল। এরফলে ঝাড়খন্ডে সিন্দ্রিতে সার কারখানার পুনরুজ্জীবন সম্ভব। দুর্গাপুরে ম্যাট্রিক্স সার কারখানা, বিভিন্ন শিল্প সংস্থা, বাণিজ্যিক সংস্থা ও গাড়ি নির্মাণ শিল্পে এর মাধ্যমে গ্যাস সরবরাহ করা যাবে। পশ্চিমবঙ্গে পুরুলিয়া, আসানসোল ও দুর্গাপুরে এই গ্যাস সরবরাহ সম্ভব হবে।
প্রধানমন্ত্রী এই অনুষ্ঠানে ভারত পেট্রোলিয়াম কর্পোরেশনের রান্নার গ্যাস আমদানী করার টার্মিনালটিও উদ্বোধন করবেন। পূর্ব ভারতে রান্নার গ্যাসের চাহিদা ক্রমশ বাড়ছে। প্রধানমন্ত্রী, প্রত্য়েক বাড়িতে পরিবেশ বান্ধব রান্নার গ্যাস সরবরাহ করার আহ্বান জানিয়েছেন। হলদিয়ায় ভারত পেট্রোলিয়ামের এই টার্মিনাল তৈরি করতে ব্যয় হয়েছে ১১০০ কোটি টাকা। প্রধামন্ত্রী উজ্জ্বলা যোজনা শুরু হওয়ার পর সারা দেশে রান্নার গ্যাসের চাহিদা বেড়েছে। পশ্চিমবঙ্গে ২০১৪ সালে যেখানে ৪১.৪ শতাংশ বাড়িতে রান্নার গ্যাসের সংযোগ ছিল, সেখানে আজকে পাওয়া হিসেব অনুসারে এই পরিমাণ বৃদ্ধি পেয়ে হয়েছে ৯৯.৫ শতাংশ।
প্রধানমন্ত্রী, হলদিয়ায় ৪১ নম্বর জাতীয় সড়কে রাণীচকে রেল লাইনের ওপর একটি চার লেনের উড়ালপুল উদ্বোধন করবেন। হলদিয়া বন্দরের মাধ্যমে পূর্ব ও উত্তর – পূর্ব ভারতের সঙ্গে স্থলবেস্টিত নেপাল ও ভুটানেও পণ্য পরিবহণ করা হয়। এই উড়ালপুল নির্মাণে ব্যয় হয়েছে ১৯০ কোটি টাকা।
ঐ একই অনুষ্ঠানে শ্রী মোদী ইন্ডিয়ান অয়েল কর্পোরেশনের হলদিয়া তৈল পরিশোধনাগারে ক্যাটালিটিক ডিওয়াকসিং ইউনিটের শিলান্যাস করবেন। এর জন্য ব্যয় হবে ১০১৯ কোটি টাকা। এই সংস্থা থেকে ২৭০ এমএমটিপিএ ক্ষমতা সম্পন্ন পণ্য পরিবহণ করা যাবে। আত্মনির্ভর ভারত অভিযানে এই প্রকল্প সহায়ক হবে। প্রধানমন্ত্রী, পূর্ব ভারতের সূর্যোদয়ের যে স্বপ্ন দেখেন, সেই স্বপ্ন পূরণে এই প্রকল্পগুলি সহায়ক হবে। এই প্রকল্পগুলি পশ্চিমবঙ্গের যুব সম্প্রদায়ের জন্য কর্মসংস্থানে সাহায্য করবে।
রাষ্ট্রপতিরসচিবালয়
৬৫-তম জাতীয় চলচ্চিত্র পুরস্কার প্রদান করলেন রাষ্ট্রপতি কোবিন্দ সিনেমা দেশের সংস্কৃতির মুখ্য মাধ্যম যা সারা বিশ্বের ভারতীয়দের যুক্ত করে : রাষ্ট্রপতি
নয়াদিল্লি, ০৪ মে, ২০১৮
রাষ্ট্রপতি শ্রী রামনাথ কোবিন্দ ৩-রা মে ২০১৮  ৬৫তম জাতীয় চলচ্চিত্র পুরস্কার প্রদান করলেন।
নতুন দিল্লির বিজ্ঞান ভবনে এই উপলক্ষ্যে আয়োজিত অনুষ্ঠানে রাষ্ট্রপতি বলেন, ভারতের সিনেমা এদেশের সবচেয়ে বড় শক্তি, বৈচিত্রের প্রতীক। ভারতে প্রযোজিত ছবিগুলি ভারতীয় সভ্যতা ও সমাজের মূল্যবোধের বিষয়গুলিকেই প্রতিষ্ঠা করে। সিনেমা শিক্ষা ও বিনোদন দুটি উদ্দেশ্যই সফল করে। বর্তমান সমাজের সমস্যাগুলির সিনেমা আয়নার মতো আমাদের সামনে তুলে ধরে। আর তা করে এমন একটি ভাষায় যা বিশ্বজনীন।
শ্রী কোবিন্দ বলেন, ভারতে চলচ্চিত্র বিভিন্ন ভাষায় তৈরি হয়ে থাকে। ভোজপুরি থেকে তামিল, মারাঠি থেকে মালায়লাম ও আরও বহু ভাষায় ছবি তৈরি হয় ভারতে। হিন্দি ভাষাকে জনপ্রিয় করে তোলার ক্ষেত্রে হিন্দি ছবির সবচেয়ে বেশি অবদান রয়েছে। সত্যজিৎ রায় বা ঋত্ত্বিক ঘটকের ছবির সুক্ষ মানবিক দিকগুলি বুঝতে বাঙালী না হলেও চলে। ‘বাহুবলী’ দেখে অভিভূত হতে তেলুগু ভাষার জ্ঞানের প্রয়োজন হয় না। রাষ্ট্রপতি স্মরণ করান যে সঙ্গীত পরিচালক এ আর রহমান, যিনি এবারও জাতীয় পুরস্কার পেয়েছেন, তাঁর গান তাঁদেরকেও অভিভূত করেছে যাঁরা তামিল ভাষা বোঝেন না।
রাষ্ট্রপতি আরও বলেন, সিনেমা হল সংস্কৃতি এবং বাণিজ্যও বটে। ভারতের চলচ্চিত্র শিল্প বিশ্বের অন্যতম বৃহৎ স্হান অধিকারী। ভারতে প্রতি বছর প্রায় ১৫০০ ছবি তৈরি হয়। ভারতের সিনেমা আন্তর্জাতিক ক্ষেত্রে বিশেষ ধরনের দৌত্য বহন করে, যা প্রত্যেক মহাদেশে পদচিহ্ন রেখেছে। ভারতের সিনেমা জাপান, মিশর, মার্কিন যুক্তরাষ্ট্র, রাশিয়া, অস্ট্রেলিয়া ও অন্য বহু দুর-দুরান্তের দেশে পরিবেশিত হয়। সিনেমা ভারতের সাংস্কৃতিক আদান-প্রাদনের অন্যতম মুখ্য মাধ্যম যা সারা বিশ্বের ভারতীয়দের মধ্যে যোগাযোগ তৈরি করে। বিদেশে বসবাসকারী ভারতীয়দের সামনে সিনেমা দেশে ফেলে আসা জীবনধারাকে তুলে ধরে। রাষ্ট্রপতি আরও জানান, আমরা এমন একটি যুগে বাস করছি, যখন বিভিন্ন পরিবর্তনের মধ্য দিয়ে সিনেমা বৃহত্তর বিনোদনমূলক অর্থনীতি হয়ে উঠেছে। সিনেমা তৈরি ও পরিবেশনের রীতিতে, প্রযুক্তি বিরাট পরিবর্তন এনেছে। স্বল্প মূল্যের ডেটা, স্মার্ট ফোন এবং ট্যাবলেট আসার ফলে সিনেমা দেখার পদ্ধতিতেও পরিবর্তন এসেছে। ভারতীয় সিনেমাকে এইসব পরিবর্তনের সঙ্গে তাল মিলিয়ে চলতে হচ্ছে। রাষ্ট্রপতি বিশ্বাস মনে করেন যে, ভারতীয় চলচ্চিত্র নির্মাতারা ভবিষ্যতের সমস্যাকে সুযোগ পরিবর্তন করেই সবরকম চ্যালেঞ্জের মোকাবিলা করবে। এইভাবেই তাঁরা সবরকম বাধাবিপত্তি কাটিয়ে এগিয়ে যাবেন।
CG/SC/NS/…
(Visitor Counter : 49
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৯৪.৫৯ কোটিরও বেশি করোনা প্রতিষেধক টিকা দেওয়া হয়েছে
১২-১৪ বছর বয়সীদের ৩.৪৭ কোটির বেশি টিকার প্রথম ডোজ দেওয়া হয়েছে
ভারতে সুস্পষ্টভাবে আক্রান্তের সংখ্যা বর্তমানে ৩২,৪৯৮
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৭ হাজার ২৪০
আরোগ্যের হার বর্তমানে হয়েছে ৯৮.৭১ শতাংশ
সাপ্তাহিক ভাবে আক্রান্তের হার বর্তমানে রয়েছে ১.৩১ শতাংশ
নতুন দিল্লি, ০৯ জুন, ২০২২
সারাদেশে এ পর্যন্ত ১৯৪.৫৯ কোটির বেশি মানুষকে করোনা প্রতিষেধক টিকা দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৯৪ কোটি ৫৯ লক্ষ ৮১ হাজার ৬৯১ জনকে টিকা প্রদান করা হয়েছে। মোট ২,৪৮,৮৭,০৪৭ টি সেশনের মাধ্যমে এই টিকা প্রদান করা হয়েছে।
ভারতে ১২ থেকে ১৪ বছর বয়সীদের জন্য টিকাকরণ অভিযান শুরু হয়েছে ২০২২ সালের ১৬ মার্চ থেকে। এ পর্যন্ত মোট ৩,৪৭,৯৮,৭৫৮ জন টিকার প্রথম ডোজ নিয়েছেন। এর পাশাপাশি ১৮ থেকে ৫৯ বছর বয়সীদের জন্য প্রিকসান ডোজ শুরু হয়েছে ২০২২ সালের ১০ এপ্রিল থেকে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০৭ হাজার ৪৫৭ জন স্বাস্থ্যকর্মী প্রথম ডোজ এবং ১ কোটি ০০ লক্ষ ৪৫ হাজার ৭৬১ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৫৩ লক্ষ ৪৮ হাজার ৭৭৮।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ২০ হাজার ১৭৪ জন কর্মী প্রথম ডোজ এবং ১ কোটি ৭৫ লক্ষ ৯৩ হাজার ২৫৭ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ছেন ৯০ লক্ষ, ৫৩ হাজার ৩০৯ জন।
আবার ১২ থেকে ১৪ বছর বয়সীদের মধ্যে প্রথম ডোজ পেয়েছেন ৩ কোটি, ৪৭ লক্ষ, ৯৮ হাজার ৭৫৮ জন।
দ্বিতীয় ডোজ পেয়েছেন ১ কোটি, ৮৫ লক্ষ, ৯৪ হাজার ৮০৩ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৯৭ লক্ষ ২৫ হাজার ৬০১ জন। দ্বিতীয় ডোজ পেয়েছেন ৪ কোটি ৬৫ লক্ষ ৯২ হাজার ৮৫৬ জন।
একইভাবে, ১৮-৪৪ বছর বয়সী ৫৫ কোটি ৭৪ লক্ষ ৫৫ হাজার ৩৫০ জন প্রথম ডোজ এবং ৪৯ কোটি ৩১ লক্ষ ৪৫ হাজার ৪৮১ জন দ্বিতীয় ডোজ পেয়েছেন।
প্রিকসান ডোজ পেয়েছেন ১২ লক্ষ, ৭৮ হাজার ৬৬২ জন।
অন্যদিকে, ৪৫-৫৯ বছর বয়সী ২০ কোটি ৩৩ লক্ষ ০২ হাজার ১১৫ জন প্রথম ডোজ এবং ১৯ কোটি ১৫ লক্ষ ৩৭ হাজার ৩২১ জন দ্বিতীয় ডোজ পেয়েছেন।
প্রিকসান ডোজ পেয়েছেন
১৬ লক্ষ ৬৮ হাজার ৮২২ জন।
এছাড়াও, ৬০ বছরের বেশি বয়সী ১২ কোটি ৭১ লক্ষ ৩২ হাজার ৩১৫ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৯৫ লক্ষ ০৩ হাজার ৭২৪ জন।
প্রিকসান ডোজ পেয়েছেন ২ কোটি ০৩ লক্ষ ৭৭ হাজার ১৪৭ জন।
মোট প্রিকসান ডোজ পেয়েছেন ৩ কোটি ৭৭ লক্ষ ২৬ হাজার ৭১৮।
অন্যদিকে, মোট ১৯৪ কোটি ৫৯ লক্ষ ৮১ হাজার ৬৯১ জন টিকার ডোজ পেয়েছেন।
ভারতের সুস্পষ্টভাবে করোনা আক্রান্তের সংখ্যা বর্তমানে ৩২ হাজার ৪৯৮। যা মোট আক্রান্তের ০.০৮ শতাংশ।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ৩ হাজার ৫৯১ জন রোগী আরোগ্য লাভ করেছেন। আরোগ্যের হার বর্তমানে ৯৮.৭১ শতাংশ।
করোনা জনিত অতিমারির শুরু থেকে এ পর্যন্ত ৪ কোটি, ২৬ লক্ষ, ৪০ হাজার ৩০১ জন আরোগ্য লাভ করেছেন।
দেশে গত ২৪ ঘন্টায় ৭ হাজার ২৪০ জন নতুন করে আক্রান্ত হয়েছেন।
গত ২৪ ঘন্টায় দেশে মোট ৩ লক্ষ ৪০ হাজার ৬১৫ টি নমুনা পরীক্ষা হয়েছে। এছাড়া সারাদেশে এ পর্যন্ত ৮৫ কোটি ৩৮ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১.৩১ শতাংশ। অন্যদিকে, দৈনিক ভিত্তিতে এই আক্রান্তের হার ২.১৩ শতাংশে রয়েছে।
CG/ SB
(Visitor Counter : 92
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৫ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭৩ কোটি ৪২ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৪ লক্ষ ২৩ হাজার ১২৭।
দেশে সুস্পষ্টভাবে করোনায় আক্রান্তের হার বর্তমানে ০.৯৯ শতাংশ।
সুস্থতার হার বর্তমানে ৯৭.৮২ শতাংশ।
দেশে গত ২৪ ঘণ্টায় সুস্থ হয়েছেন ৮২ হাজার ৮১৭ জন। এর ফলে, মোট সুস্থতার সংখ্যা ৪ কোটি ১৭ লক্ষ ৬০ হাজার ৪৫৮।
দেশে গত ২৪ ঘণ্টায় নতুন করে আক্রান্ত ২৭ হাজার ৪০৯ জন।
দৈনিক-ভিত্তিতে আক্রান্তের হার ২.২৩ শতাংশ।
সাপ্তাহিক-ভিত্তিতে আক্রান্তের হার ৩.৬৩ শতাংশ।
এ পর্যন্ত নমুনা পরীক্ষা করা হয়েছে ৭৫ কোটি ৩০ লক্ষ; গত ২৪ ঘণ্টায় নমুনা পরীক্ষা হয়েছে ১২ লক্ষ ২৯ হাজার ৫৩৬টি।
CG/BD/SB
(
প্রধানমন্ত্রীরদপ্তর
সরকার ন্যায়সঙ্গত মূল্যে ওষুধ সরবরাহ করার জন্য ২৫ হাজার জনৌষধি কেন্দ্র খোলার সিদ্ধান্ত নিয়েছে
“জনৌষধি কেন্দ্রগুলি দেশের মধ্যবিত্ত শ্রেণীর মানুষকে নতুন শক্তি যোগাচ্ছে, তাঁরা ২০ হাজার কোটি টাকা সাশ্রয় করতে পেরেছেন”
“২৫ হাজার জনৌষধি কেন্দ্র খোলার লক্ষ্যমাত্রা ধার্য করা হয়েছে”
নতুন দিল্লি, ১৬ অগাস্ট, ২০২৩
প্রধানমন্ত্রী শ্রী নরেন্দ্র মোদী লালকেল্লা থেকে তাঁর স্বাধীনতা দিবসের ভাষণে জানান, সরকার জনৌষধি কেন্দ্রের সংখ্যা ১০ হাজার থেকে বৃদ্ধি করে ২৫ হাজার করার সিদ্ধান্ত নিয়েছে ।
তিনি বলেন, “জনৌষধি কেন্দ্র মধ্যবিত্ত শ্রেণীর মানুষকে নতুন শক্তি যোগাচ্ছে । কারোর যদি ডায়বেটিস রোগ ধরা পড়ে তাহলে প্রতিমাসে তাকে ৩ হাজার টাকা ব্যয় করতে হয় ।
যে ওষুধের দাম ১০০ টাকা আমরা জনৌষধি কেন্দ্র থেকে সেগুলি ১০-১৫ টাকায় সরবরাহ করি ।“
চিরায়ত দক্ষতা নিয়ে যারা কাজ করেন তাদের জন্য সরকার বিশ্বকর্মা যোজনার আওতায় ১৩-১৫ হাজার কোটি টাকা বরাদ্দ করার সিদ্ধান্ত নিয়েছে । সরকার এই প্রকল্পটি আগামী মাসে চালু করবে ।
AC/CB/RAB
(
প্রধানমন্ত্রীরদপ্তর
বিশ্ব জল দিবসে জলের প্রতিটি ফোঁটা সংরক্ষণের জন্য অঙ্গীকারবদ্ধ হতে জনসাধারণের উদ্দেশে প্রধানমন্ত্রীর আহ্বান
নয়াদিল্লী, ২২ মার্চ, ২০২২
প্রধানমন্ত্রী শ্রী নরেন্দ্র মোদী বিশ্ব জল দিবস উপলক্ষ্যে জলের প্রতিটি ফোঁটা সংরক্ষণের জন্য জনসাধারণের উদ্দেশে আহ্বান জানিয়েছেন। তিনি, ব্যক্তিবিশেষ এবং যেসব প্রতিষ্ঠান জল সংরক্ষণের কাজে যুক্ত তাদের ভূমিকার প্রশংসা করেছেন।
একগুচ্ছ ট্যুইট বার্তায় প্রধানমন্ত্রী বলেছেন,
“বিগত কয়েক বছর ধরে জল সংরক্ষণ জন-আন্দোলনে পরিণত হওয়ায় খুব ভালো লাগছে। দেশের প্রতিটি প্রান্তে জল সংরক্ষণের জন্য বিভিন্ন উদ্ভাবনমূলক উদ্যোগ নেওয়া হয়েছে। জল সংরক্ষণ নিয়ে যেসব প্রতিষ্ঠান এবং ব্যক্তি বিশেষ কাজ করছেন তাঁরা সকলে প্রশংসার দাবিদার।”
“অদ্ভিঃ সর্বানি ভূতানি জীবন্তি প্রভবন্তি চ।।
বিশ্ব জল দিবসে আসুন আমরা শপথ নিই জলের প্রতিটি ফোঁটাকে আমরা রক্ষা করবো। আমাদের নাগরিকদের জন্য স্বচ্ছ পানীয় জলের ব্যবস্থা করতে এবং জল সংরক্ষণের জন্য দেশে জল জীবন মিশনের মতো বিভিন্ন প্রকল্প বাস্তবায়িত করা হচ্ছে।”
জল জীবন মিশনের মাধ্যমে “মা ও বোনেদের জীবনযাত্রাকে সহজ করে তোলা হচ্ছে। প্রত্যেকের অংশীদারিত্বের মধ্য দিয়ে বাড়িতে বাড়িতে নলবাহিত জল পৌঁছে দেওয়ার সংকল্প পূর্ণ হবে।”
“আসুন আমরা স্থিতিশীল একটি গ্রহের জন্য আরও জল সংরক্ষণে ব্রতী হই। জলের প্রতিটি ফোঁটা সংরক্ষণের মধ্য দিয়ে মানুষ উপকৃত হবেন এবং আমাদের উন্নয়ন ত্বরান্বিত হবে।”
CG/CB/NS
(
প্রতিরক্ষামন্ত্রক
সাইবার নিরাপত্তা ফ্রেমওয়ার্ক সংক্রান্ত কর্মশিবিরের উদ্বোধন
নয়াদিল্লি, ২০ জুন, ২০১৮
প্রতিরক্ষামন্ত্রী শ্রীমতি নির্মলা সীতারমন প্রতিরক্ষা দপ্তরের জন্য সাইবার নিরাপত্তা সংক্রান্ত এক কর্মশিবির উদ্বোধন করলেন গতকাল। এই উপলক্ষে শ্রীমতি সীতারমন বলেন, প্রতিরক্ষা ক্ষেত্রে সাইবার বিপদ অনেক বেশি, তাই সম্ভাব্য আক্রমণ থেকে এই ক্ষেত্রটিকে রক্ষা করা অত্যন্ত গুরুত্বপূ্র্ণ হয়ে উঠেছে। সাইবার নিরাপত্তা সংক্রান্ত সমস্যাগুলি মোকাবিলার ক্ষেত্রে প্রতিরক্ষা উৎপাদন দপ্তর যে নিরাপত্তা কাঠামো গড়ে তুলেছে শ্রীমতি সীতারমন তার প্রশংসা করেন। সাইবার নিরাপত্তা সেল স্হাপনের উদ্যোগকেও তিনি সাধুবাদ জানান। প্রতিরক্ষা সংক্রান্ত সমস্ত প্রতিষ্ঠানে সাইবার নিরাপত্তার জন্য বিশেষ কর্মী বাহিনী গঠনের প্রয়োজনীয়তার ওপরও তিনি জোর দেন।
এর আগে, প্রতিরক্ষা উৎপাদন দপ্তরের সচিব ডঃ অজয় কুমার বলেন, সমস্ত রাষ্ট্রায়ত্ত প্রতিরক্ষা সংস্হা ও অর্ডন্যান্স ফ্যাক্টরিগুলিতে তথ্যপ্রযুক্তির ওপর বিশ্বাসযোগ্যতা ক্রমশ বৃদ্ধি পাচ্ছে। অবশ্য, প্রতিরক্ষা উৎপাদন ব্যবস্হায় তথ্য ও সাইবার নিরাপত্তা ক্ষেত্রে যে কোনও ধরনের আপস বা শিথিলতা প্রতিরক্ষা বাহিনী ও জাতীয় নিরাপত্তায় সুদূরপ্রসারী প্রভাব ফেলতে পারে। সঙ্গত কারণেই, অগ্রাধিকারের ভিত্তিতে এক মজবুত, সুদৃঢ় ও বিশ্বস্ত সাইবার নিরাপত্তা পরিকাঠামো গড়ে তোলা অত্যন্ত জরুরি বলে ডঃ কুমার অভিমত প্রকাশ করেন।
উদ্বোধনী অনুষ্ঠানে প্রতিরক্ষা উৎপাদন দপ্তরের যুগ্ম সচিব ও মুখ্য তথ্য নিরাপত্তা আধিকারিক ডঃ অমিত সহায় উপস্হিত ছিলেন।
SSS/BD/NS/…
(Visitor Counter : 60
সারওরসায়নমন্ত্রক
পাঁচটি সার উৎপাদন কারখানার পুনরুজ্জীবনের পর দেশে বার্ষিক ইউরিয়া উৎপাদনের পরিমাণ ৬৩ লক্ষ ৫০ হাজার মেট্রিক টনে পৌঁছবে : ডি ভি সদানন্দ গৌড়া
নয়াদিল্লি, ২১ জুন, ২০১৯
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া আজ রাজ্যসভায় বন্ধ হয়ে যাওয়া রাষ্ট্রায়ত্ত সার কারখানাগুলি পুনরায় চালু করা ও সেগুলির আধুনিকীকরণ নিয়ে এক প্রশ্নের লিখিত জবাবে জানিয়েছেন, কেন্দ্রীয় সরকার হিন্দুস্তান ফার্টিলাইজার কর্পোরেশন লিমিটেড -এর বারাউনি ইউনিট সহ ফার্টিলাইজার কর্পোরেশন অফ ইন্ডিয়া লিমিটেড -এর গোরক্ষপুর, সিন্ধ্রি, তালচের এবং রামাগুণ্ডাম ইউনিটগুলি পুনরুজ্জীবনের সিদ্ধান্ত নিয়েছে। এই ইউনিটগুলি চালু হলে প্রত্যেকটির অ্যামোনিয়া-ইউরিয়া উৎপাদনের বার্ষিক পরিমাণ দাঁড়াবে ১২ লক্ষ ৭০ হাজার মেট্রিক টন।
এইচএফসিএল-এর বারাউনি ইউনিট এবং এফসিআইএল-এর সিন্ধ্রি ও গোরক্ষপুর ইউনিটের পুনরুজ্জীবনের কাজে হিন্দুস্তান উর্বরক ও রসায়ন লিমিটেড যুক্ত রয়েছে। একইভাবে, তালচের ফার্টিলাইজার্স লিমিটেডের তালচের ইউনিট, রামাগুণ্ডাম ফার্টিলাইজার্স অ্যান্ড কেমিক্যাল্স লিমিটেডের রামাগুণ্ডাম ইউনিটটির পুনরুজ্জীবনের কাজ করছে। শ্রী গৌড়া আরও জানান, এই পাঁচটি ইউনিট চালু হলে দেশে ইউরিয়া উৎপাদনের পরিমাণ বেড়ে দাঁড়াবে বার্ষিক ৬৩ লক্ষ ৫০ হাজার মেট্রিক টন। দেশে অতিরিক্ত ইউরিয়ার চাহিদা আমদানির মাধ্যমে মেটানো হবে বলেও তিনি জানান। প্রসঙ্গত তিনি আরও জানান, এইচএফসিএল এবং এফসিআইএল-এর সম্পদ সংশ্লিষ্ট রাজ্য সরকারগুলিকে হস্তান্তরের কোন প্রস্তাব কেন্দ্রের কাছে নেই।
CG/BD/DM
(Visitor Counter : 135
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ২৬ কোটি ৬৯লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ১.০৫ কোটির বেশি টিকার ডোজ রয়েছে
নতুনদিল্লী, ১৫ই জুন, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে।
দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২৬,৬৯,১৪,৯৩০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এর মধ্যে ২৫,৬৭,২১,০৬৯ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১,০৫,৬১,৮৬১ টি টিকার ডোজ আছে।
আগামী ৩ দিনের মধ্যে রাজ্য ও কেন্দ্র শাসিত অঞ্চলগুলিকে ৪৭,৪৩, ৫৮০ টি ডোজ সরবরাহ করা হবে ।
CG/CB
(Visitor Counter : 124
মানবসম্পদবিকাশমন্ত্রক
বিজ্ঞান ও প্রযুক্তি ক্ষেত্রে দেশের শীর্ষস্থানীয় ব্যক্তিত্বদের নিয়ে আইআইএসইআর ও সায়েন্স সিটির অনুষ্ঠান
কলকাতা, ১৮ জানুয়ারি ২০২০
উচ্চশিক্ষাক্ষেত্রে নেতৃত্বস্থানীয় ব্যক্তিস্বত্ত্বা গড়ে তোলার লক্ষ্যে কেন্দ্রের মানব সম্পদ উন্নয়ন মন্ত্রক ২০১৮ সালে শিক্ষাক্ষেত্রে নেতৃত্বদান সংক্রান্ত কর্মসূচী ‘লিপ’ শুরু করে। দেশজুড়ে ২০১৮-১৯ সালে ১৫টি শিক্ষাপ্রতিষ্ঠানে এই কর্মসূচির সফল বাস্তবায়নের পর, মন্ত্রক ২০১৯-২০ সালে এই কর্মসূচির দ্বিতীয় পর্যায় শুরু করে। দেশের উচ্চশিক্ষাপ্রতিষ্ঠানে পরবর্তীকালে যারা নেতৃত্বদেবেন, সেই সব সম্ভাবনাময় ব্যক্তিত্ব এই কর্মসূচীতে যোগ দেন। এঁরা মুলত বিভিন্ন শিক্ষা প্রতিষথানের ডিন, বিভাগীয় প্রধান পদাধিকারী। ২০১৮-১৯ সালে সফলভাবে ‘লিপ’ কর্মসূচী রূপায়নের পর, ২০১৯-২০ সালেও কলকাতার ভারতীয় বিজ্ঞান শিক্ষা এবং গবেষণা সংস্থা 
‘লিপ ২০২০’ আয়োজন করছে। সিঙ্গাপুরের নানিয়াং টেকনোলজিক্যাল ইউনিভার্সিটি এই কর্মসূচির বৈদেশিক অংশীদার ।
কলকাতার সায়েন্স সিটিতে আইআইএসইআর আয়োজিত ‘লিপ ২০২০’ কর্মসূচির অঙ্গ হিসেবে আজ ১৮ জানুয়ারী ২ টি বক্তৃতার আয়োজন করা হয়। “ব্যালেন্সিং ব্লু স্কাই এন্ড অ্যাপ্লাইড রিসার্চ – দ্য রোল অফ লিডারশিপ”- এই বিষয়ে বক্তব্য রাখেন বিজ্ঞান ও প্রযুক্তি গবেষণা পর্ষদের মহানির্দেশক ডঃ শেখর মান্ডে। সর্বভারতীয় কারিগরি শিক্ষা পর্ষদের চেয়ারম্যান ডঃ অনিল সহস্রবুদ্ধের বিষয় ছিল “ বিল্ডিং নেটওয়ার্ক নেটওয়ার্ক ফর ভাইব্র্যান্ট একাডেমিক এনভায়রনমেন্ট ইন ইন্ডিয়া- পলিসি এন্ড রোল অফ ইন্সটিউট “ ।
CG/CB
(Visitor Counter : 17
প্রধানমন্ত্রীরদপ্তর
লোকমান্য বাল গঙ্গাধর তিলক ও চন্দ্রশেখর আজাদের জন্মদিনে প্রধানমন্ত্রীর শ্রদ্ধা নিবেদন
নতুনদিল্লি, ২৩শে জুলাই, ২০২০
প্রধানমন্ত্রী শ্রী নরেন্দ্র মোদী লোকমান্য বাল গঙ্গাধর তিলক ও চন্দ্রশেখর আজাদের জন্মদিনে তাঁদের প্রতি শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “ভারতমাতার দুই বীর সন্তান, লোকমান্য বাল গঙ্গাধর তিলক ও চন্দ্রশেখর আজাদকে তাঁদের জন্মদিনে শত কোটি প্রণাম জানাই।
(CG/CB